The Resistance

The Resistance je piaty štúdiový album anglickej alternatívnej rockovej skupiny Muse, ktorý bol vydaný v Európe dňa 14. septembra 2009 a v Severnej Amerike dňa 15. septembra 2009. Počas vydania, sa album umiestnil na 1. mieste v rebríčkoch 19 krajín. Tiež debutoval na 3. mieste v rebríčku Billboard 200 s predajom 128 000 kópií počas prvého týždňa predaja.

Album bol produkovaný skupinou Muse a o mixovanie sa postaral Mark Stent. Prvý singel z albumu, „Uprising“ bol vydaný dňa 4. augusta 2009 a druhý singel, „Undisclosed Desires“ bol vydaný dňa 16. novembra 2009. Skladba „Resistance“ bola vydaná ako tretí singel z albumu dňa 22. februára 2010. Skupina Muse propagovala album početnými vystúpeniami, vrátane ich propagačného turné The Resistance Tour. Album The Resistance vyhral cenu Grammy v kategórii Best Rock Album.

Pozadie
Hovoriť o novom albume skupiny Muse sa začalo v roku 2007, počas propagácie albumu Black Holes and Revelations. V októbri 2007 napísal hudobný časopis NME, že Muse Muse plánuje elektronický album", a že skupina "má 'množstvo nápadov' pre ich piate štúdiové vydanie." Dňa 22. mája 2008 oznámil časopis NME, že skupina začala písať skladby pre nový album, pričom frontman, gitarista a klavirista Matthew Bellamy poznamenal, že "to čo z toho vznikne nie je možné povedať."

V marci 2009 bolo potvrdené, že skupina Muse začne svoje turné na jeseň spoločne s írskou skupinou U2, čo naznačovalo, že nahrávanie albumu sa blíži k záveru.

Zoznam skladieb

Zostava a personál

Muse
Matthew Bellamy – hlavné vokály, sólové a rytmické gitary, klávesy, klavír, syntetizátory, programovanie, produkcia
Christopher Wolstenholme – basová gitara, sprievodný spev, produkcia
Dominic Howard – bicie, perkusie, syntetizátory, programovanie, produkcia

Štúdiový hudobníci
Edodea Ensemble; orchester, dirigovaný Audrey Riley a vedený koncertným majsterom Edoardom de Angelisom
Enrico Gabrielli – basklarinet v „I Belong to You“
Tom Kirk – tlieskanie rukami a zvuky futbalových výtržníkov v „Uprising“

Hlavný produkčný personál
Adrian Bushby – zvukár, tlieskanie rukami a zvuky futbalových výtržníkov v „Uprising“
Mark "Spike" Stent – mixovanie hudby
Ted Jensen – mastering

Dodatočný personál
Tommaso Colliva – dodatočný zvukár, technické usporiadanie
Paul Reeve – dodatočná vokálna produkcia, tlieskanie rukami a zvuky futbalových výtržníkov v „Uprising“
Matthew Green – asistencia mixovania
Des Broadbery – dodatočná technická a logistická podpora
La Boca – grafika albumu
Danny Clinch – fotografia

Pozície v rebríčkoch

Referencie

Zdroj

Hudobné albumy z 2009
Albumy skupiny Muse
Koncepčné albumy
Rockové hudobné albumy
Albumy Warner Bros. Records